3 หุ้นกอดคอกันร่วง หลังขึ้น XD วันนี้!
BTS-KYE-DTAC กอดคอกันร่วง หลังขึ้น XD วันนี้
31 ก.ค. 2558

ผู้สื่อข่าวรายงานว่า ราคาหุ้นบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ณ เวลา 10.15 น. ราคาอยู่ที่ 9.80 บาท ลบ 0.20 บาท หรือ 2% สูงสุดที่ 9.90 บาท ต่ำสุดที่ 9.80 บาท มูลค่าซื้อขายที่ 120.95 ล้านบาท
ด้านบริษัท กันยงอีเลคทริก จำกัด (มหาชน) หรือ KYE ราคาอยู่ที่ 284 บาท ลบ 23 บาท หรือ 7.49% สูงสุดที่ 284 บาท ต่ำสุดที่ 282 บาท มูลค่าซื้อขายที่ 3.91 ล้านบาท
ขณะเดียวกันบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ราคาอยู่ที่ 69.75 บาท ลบ 1 บาท หรือ 1.41% สูงสุดที่ 70.25 บาท ต่ำสุดที่ 68.50 บาท มูลค่าซื้อขายที่ 15.21 ล้านบาท ขณะที่ดัชนีตลาดหุ้นไทยโดยรวมบวก 0.68%
สำหรับปัจจัยที่ส่งผลให้ราคาหุ้นมีการปรับตัวลงแรง คาดว่ามาจากประเด็นที่ทั้ง 3 บจ.มีการขึ้นเครื่องหมาย XD (Excluding Dividend) ผู้ซื้อหลักทรัพย์ไม่ได้สิทธิรับเงินปันผลในวันนี้
โดย BTS จ่ายปันผลเป็นเงินสด 0.30 บาท/หุ้น วันปิดสมุดทะเบียน 5 ส.ค. 2558 วันจ่ายปันผล 17 ส.ค. 2558
DTAC จ่ายปันผลเป็นเงินสด 0.80 บาท/หุ้น วันปิดสมุดทะเบียน 5 ส.ค. 2558 วันจ่ายปันผล 18 ส.ค. 2558
KYE จ่ายปันผลเป็นเงินสด 21.07 บาท/หุ้น วันปิดสมุดทะเบียน 5 ส.ค. 2558 วันจ่ายปันผล 20 ส.ค. 2558
 